# Ангелска елха

### от Уикипедия, свободната енциклопедия

„Ангелска елха“ е ежегодна национална програма на Дружеството за религиозна и обществена подкрепа на лишените от свобода (Prison Fellowship Bulgaria). Програмата цели да зарадва децата на временно лишените от свобода с подаръци за християнския празник Рождество Христово. Доброволци на организацията събират подаръци и организират тържества за семействата на осъдените в градовете, в които има затвори.

Програмата подпомага заздравяването на семейните отношения и подпомага укрепването на връзката между осъдения родител и неговите деца.

През годините, в които се реализира програмата (1999–2004 г.), подаръци са получили над 4500 деца на лишени от свобода родители. Всяка година в кампанията участват стопански организации, училища, медии и много граждани.

Програмата е част от едноименната световна програма „Angel Tree“, която се реализира вече в 98 страни. Така осъдени от цял свят, благодарение на Prison Fellowship International – Световната асоциация за служение в затворите, имат възможност да дарят подарък на своето дете.

Представителството на Дружеството за религиозна и обществена подкрепа на лишените от свобода в София се намира на ул. „Ангел Кънчев“ №2, откъдето може да се получи повече информация.

Взето от „http://bg.wikipedia.org../../../%D0%B0/%D0%BD/%D0%B3/%D0%90%D0%BD%D0%B3%D0%B5%D0%BB%D1%81%D0%BA%D0%B0_%D0%B5%D0%BB%D1%85%D0%B0.html“.

Категории: Българска култура

##### Views

- Статия
- Беседа
- Текуща версия

##### Търсене